**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 28 /12/2020**

**Αριθ. Πρωτ.: 25253**

**ΑΠΟΣΠΑΣΜΑ**

# Από το πρακτικό της αριθμ. 41ης /2020ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 329**

**Συγκρότηση Επιτροπής Αξιολόγησης ενστάσεων διαδικασιών σύναψης δημοσίων συμβάσεων βάσει του Ν. 4412/2016 για το έτος 2021.**

Στη Λιβαδειά σήμερα 18η Δεκεμβρίου 2020 ημέρα Παρασκευή & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **με τηλεδιάσκεψη** ,βάσει των διατάξεων του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019 και μετά από την αρ.πρωτ. 24523/14-12-2020 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα έξι (6) ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Παπαϊωάννου Λουκάς

2. Καλογρηάς Αθανάσιος 2 Μπράλιος Νικόλαος

3. Δήμου Ιωάννης 3. Καραμάνης Δημήτριος

4. Καράβα Χρυσοβαλάντου - Βασιλική

5. Μερτζάνης Κωνσταντίνος

6. Καπλάνης Κωνσταντίνος Αν και είχαν νόμιμα προσκληθεί

. Ο Πρόεδρος της Οικονομικής Επιτροπής κ. Ταγκαλέγκας Ιωάννης - Δήμαρχος Λεβαδέων κήρυξε την έναρξη της συνεδρίασης.

………………………………………………………………………………………………………..

Εισηγούμενος το 4ο θέμα της ημερήσιας διάταξης(3ο της με αριθμ. Πρωτ 24523/14-12-2020 Πρόσκλησης ), έθεσε υπόψη των μελών το με αριθμ. πρωτ. 24321/10-12-2020 έγγραφο του Τμ. Προϋπολογισμού – Λογιστηρίου & Προμηθειών του Δήμου Λεβαδέων στο οποίο αναφέρονται :

* *Σύμφωνα με τις* ***παρ.1,2,3,4,6 & 11*** *του* ***άρθρου 221 του Ν.4412/2016****:*

***1.*** *Στο πλαίσιο των διαδικασιών σύναψης Δημοσίων συμβάσεων, τα όργανα που γνωμοδοτούν*

*προς τα αποφαινόμενα όργανα («γνωμοδοτικά όργανα»), έχουν ιδίως τις ακόλουθες αρμοδιότητες:*

***α)*** *αξιολογούν τις προσφορές ή αιτήσεις συμμετοχής των προσφερόντων ή υποψηφίων,*

***β)*** *ελέγχουν την καταλληλότητα των προσφερόντων ή υποψηφίων για τη συμμετοχή τους στη διαδικασία σύναψης δημόσιας σύμβασης,*

***γ)*** *ελέγχουν και αξιολογούν τις προσφορές,*

***δ)*** *στο πλαίσιο ανταγωνιστική διαδικασίας με διαπραγμάτευση, ανταγωνιστικού διαλόγου ή σύμπραξης καινοτομίας, διαπραγματεύονται με τους προσφέροντες ή υποψηφίους,*

***ε)*** *εισηγούνται τον αποκλεισμό των προσφερόντων ή υποψηφίων από τη διαδικασία, την*

*απόρριψη των προσφορών, την κατακύρωση των αποτελεσμάτων, την αποδέσμευση των εγγυήσεων, τη ματαίωση της διαδικασίας,*

***στ)*** *γνωμοδοτούν για κάθε άλλο θέμα που ανακύπτει κατά τη διαδικασία ανάθεσης,*

***ζ)*** *στο στάδιο της εκτέλεσης γνωμοδοτούν για κάθε θέμα που ανακύπτει από τη σύμβαση και ιδίως επί της παράτασης του συμβατικού χρόνου, κάθε άλλης τροποποίησης της σύμβασης και της έκπτωσης του αναδόχου και*

***η)*** *γνωμοδοτούν για τις προβλεπόμενες στον παρόντα νόμο ενστάσεις και προσφυγές που*

*υποβάλλονται ενώπιον της αναθέτουσας αρχής ή της Προϊσταμένης Αρχής. Η περίπτ. η' της παρ. 1 αντικαταστάθηκε από την παρ. 38 του άρθρου 107 του Ν. 4497/17 (ΦΕΚ 171/13.11.2017 τεύχος Α').*

***2.*** *Κατά την άσκηση των αρμοδιοτήτων τους τα όργανα αυτά εκδίδουν γνώμη (συμπεριλαμβανομένης της βαθμολόγησης) μετά από ψηφοφορία επί των επικρατέστερων προτάσεων (π.χ. βαθμολόγησης). Η γνώμη (π.χ επί της βαθμολόγησης) του οργάνου είναι η πρόταση που συγκεντρώνει την πλειοψηφία των παρόντων. Δεν επιτρέπεται η γνώμη των οργάνων αυτών να προκύπτει από το μέσο όρο των προτάσεων.*

***3.*** *Με απόφαση της αναθέτουσας αρχής συγκροτούνται γνωμοδοτικά όργανα για συγκεκριμένη*

*σύμβαση ή περισσότερες ή σε ετήσια βάση για τις συμβάσεις που συνάπτει η αναθέτουσα αρχή. Η ύπαρξη οργάνων σε ετήσια βάση δεν αποκλείει τη συγκρότηση οργάνου συγκεκριμένης/ων σύμβασης ή συμβάσεων. Εφόσον τα όργανα συγκροτούνται σε ετήσια βάση, οι διαδικασίες σύναψης Δημοσίων συμβάσεων που δεν έχουν ολοκληρωθεί εντός του έτους, συνεχίζονται και ολοκληρώνονται από το ίδιο όργανο. Στην περίπτωση της διενέργειας συγκεντρωτικών αγορών από ΚΑΑ, τα αντίστοιχα γνωμοδοτικά όργανα συγκροτούνται με απόφασή τους. Με τις αποφάσεις της παρούσας δύνανται να συγκροτούνται κατά περίπτωση και έκτακτες επιτροπές ή ομάδες εργασίας για την αντιμετώπιση ειδικών θεμάτων που αφορούν τις διαδικασίες σύναψης. Οι αποφάσεις συγκρότησης των γνωμοδοτικών οργάνων κοινοποιούνται στα μέλη αυτών και τους φορείς από τους οποίους αυτά προέρχονται.*

***4.*** *Με την απόφαση της παραγράφου 3 εξειδικεύονται οι αρμοδιότητες, ο αριθμός και οι ιδιότητες των μελών, η λειτουργία των οργάνων (επιτροπών κ.λπ.), καθώς και κάθε άλλο αναγκαίο θέμα σχετικά με τα ανωτέρω.*

***6.*** *Για τη συγκρότηση και τη λειτουργία των συλλογικών οργάνων στις αναθέτουσες αρχές, που εμπίπτουν στο πεδίο εφαρμογής του ν. 2690/1999 «Κώδικας Διοικητικής Διαδικασίας», εφαρμόζονται οι σχετικές διατάξεις του ως άνω νόμου.*

***11.*** *Στις δημόσιες συμβάσεις προμηθειών και παροχής γενικών υπηρεσιών, πέραν των οριζόμενων στην παράγραφο 1, ισχύουν και τα ακόλουθα:*

* *Στην* ***περ. α*** ***της παρ. 11****, η οποία προστέθηκε από την υποπερίπτωση ε της περ. 49 του άρθρου 22 του Ν. 4441/2016, (ΦΕΚ 227/06.12.2016 τεύχος Α'), όπου αναφέρεται ότι:* *«Συγκροτείται τριμελές ή πενταμελές γνωμοδοτικό όργανο (Επιτροπή διενέργειας/επιτροπή αξιολόγησης).» Για την εξέταση των προβλεπόμενων ενστάσεων που υποβάλλονται ενώπιον της αναθέτουσας αρχής, συγκροτείται χωριστό γνωμοδοτικό όργανο τριμελές ή πενταμελές (Επιτροπή αξιολόγησης ενστάσεων), τα μέλη του οποίου είναι διαφορετικά από τα μέλη του γνωμοδοτικού οργάνου που είναι αρμόδιο για τα υπόλοιπα θέματα που ανακύπτουν κατά τη διαδικασία ανάθεσης (αξιολόγησης προσφορών κ.λ.π.*
* *Στην* ***περ. ε της παρ. 11****, αναφέρεται ότι: “ Για την επιλογή των μελών των συλλογικών οργάνων του παρόντος άρθρου, οι αναθέτουσες αρχές μπορεί να διενεργούν κλήρωση κατά τις διατάξεις του άρθρου 26 του ν. 4024/2011 (Α' 226)”.*
* *Στην* ***περ. στ της ίδιας παραγράφου*** *, η οποία προστέθηκε από την υποπερίπτωση στ΄ της περ.49 του άρθρου 22 του Ν.4441/16 (ΦΕΚ 227/06.02.2016 τεύχος Α΄) και σύμφωνα με την οποία, τα γνωμοδοτικά όργανα της παρούσας παραγράφου συγκροτούνται από υπαλλήλους που υπηρετούν με οποιαδήποτε σχέση εργασίας στον φορέα που διενεργεί το διαγωνισμό ή σε άλλο φορέα του δημοσίου τομέα και λειτουργούν σύμφωνα με τις ισχύουσες κάθε φορά γενικές διατάξεις περί συλλογικών οργάνων.*

***Κατόπιν των ανωτέρω και λαμβάνοντας υπόψη:***

*Το άρθρο 72 παρ.1 του Ν.3852/2010, όπως αντικαταστάθηκε από την παρ. 1 του άρθρου 3 του Ν. 4623/19 (ΦΕΚ 134/09.08.2019 τεύχος Α’):*

***1.*** *Η οικονομική επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: : […]* ***θ)*** *Αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.*

* *Την αναγκαιότητα συγκρότησης Επιτροπών περί διενέργειας και αξιολόγησης Αποτελεσμάτων Διαγωνισμών, για τη σύναψη δημοσίων συμβάσεων προμηθειών και υπηρεσιών για το οικονομικό έτος 2021, βάσει του άρθρου 221 του Ν. 4412/2016 (ΦΕΚ Α' 147/8-8-2016)*
* *Τον κατάλογο των υπηρετούντων στο Δήμο υπαλλήλων, ανά κλάδο/ειδικότητα*

***Κατόπιν των ανωτέρω και λαμβάνοντας υπόψη:***

* *Το άρθρο 72 παρ.1 του Ν.3852/2010, όπως αντικαταστάθηκε από την παρ. 1 του άρθρου 3 του Ν. 4623/19 (ΦΕΚ 134/09.08.2019 τεύχος Α’):*

***1.*** *Η οικονομική επιτροπή είναι συλλογικό όργανο, αρμόδιο για τον έλεγχο και την παρακολούθηση της οικονομικής λειτουργίας του δήμου. Ειδικότερα, έχει τις ακόλουθες αποφασιστικές, ελεγκτικές και γνωμοδοτικές αρμοδιότητες: : […]* ***θ)*** *Αποφασίζει την κατάρτιση των όρων, τη σύνταξη των διακηρύξεων, τη διεξαγωγή και κατακύρωση κάθε μορφής δημοπρασιών και διαγωνισμών, για έργα, μελέτες, προμήθειες και υπηρεσίες, καθώς και τη συγκρότηση των ειδικών επιτροπών διεξαγωγής και αξιολόγησης από μέλη της ή ειδικούς επιστήμονες, υπαλλήλους του δήμου ή δημόσιους υπαλλήλους.*

* *Την αναγκαιότητα συγκρότησης Επιτροπών περί ενστάσεων διαδικασιών σύναψης δημοσίων συμβάσεων, για το οικονομικό έτος 2021, βάσει του άρθρου 221 του Ν. 4412/2016 (ΦΕΚ Α' 147/8-8-2016)*
* *Την υπ.* ***Αριθμ 328/2020*** *απόφαση της Οικονομικής Επιτροπής για την “Συγκρότηση Επιτροπών διενέργειας και αξιολόγησης Αποτελεσμάτων Διαγωνισμών του άρθρου 221 του Ν.4412/2016, για το έτος 2021”,*
* *Το γεγονός ότι, η Επιτροπή είναι αρμόδια για την εξέταση των προβλεπόμενων ενστάσεων και προσφυγών που υποβάλλονται ενώπιον της αναθέτουσας αρχής ή της Προϊσταμένης Αρχής, κατά το στάδιο της ανάθεσης και εκτέλεσης και διαβίβαση αυτής προς το αρμόδιο αποφαινόμενο όργανο, προκειμένου να λάβει τη σχετική απόφαση*
* *Το γεγονός ότι, η Επιτροπή έχει ετήσια διάρκεια και οι διαδικασίες σύναψης δημοσίων συμβάσεων που δεν θα έχουν ολοκληρωθεί εντός του έτους, θα συνεχιστούν και θα ολοκληρωθούν από το ίδιο όργανο.*
* *Τον κατάλογο των υπηρετούντων στο Δήμο υπαλλήλων, ανά κλάδο/ειδικότητα*

***Καλείται η Οικονομική Επιτροπή***

*Να συγκροτήσει την Τριμελή Επιτροπή αξιολόγησης ενστάσεων διαδικασιών σύναψης δημοσίων συμβάσεων του Ν.4412/2016, για το έτος 2021 και η οποία θα αποτελείται από τρία (3) τακτικά μέλη και τα αναπληρωματικά αυτών ως ο συνημμένος πίνακας.*

Η Οικονομική Επιτροπή λαμβάνοντας υπόψη :

-Το υπ΄ αρ. πρωτ. 24321/10-12-2020 έγγραφο του Τμ. Προϋπολογισμού Λογιστηρίου & Προμηθειών .

- Τις διατάξεις του Ν. 4412/2016.

- Τις διατάξεις του άρθρου 3 του Ν. 4623/2019 και αυτές του άρθρου 40 του Ν. 4735/2020 που αντικατέστησαν το άρθρο 72 του Ν.3852/2010

-Την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ:

6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

- Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

1. Συγκροτεί για το έτος 2021 την Τριμελή Επιτροπή αξιολόγησης ενστάσεων διαδικασιών σύναψης δημοσίων συμβάσεων σύμφωνα με το άρθρο 221 του Ν. 4412/2016 αποτελούμενη από τα παρακάτω μέλη:

|  |  |  |  |  |  |
| --- | --- | --- | --- | --- | --- |
| **ΤΑΚΤΙΚΑ ΜΕΛΗ** | | | | | |
| **Α/Α** | **ΟΝΟΜΑ** | **ΕΠΩΝΥΜΟ** | **ΜΟΝΙΜΟΣ/ ΙΔΑΧ/ ΙΔΟΧ** | **ΚΛΑΔΟΣ/ ΕΙΔΙΚΟΤΗΤΑ** | **ΙΔΙΟΤΗΤΑ** |
| **1** | ΠΑΡΑΣΚΕΥΑΣ | ΧΑΤΖΟΠΟΥΛΟΣ | ΜΟΝΙΜΟΣ | ΠΕ/ΗΛΕΚΤΡΟΛΟΓΩΝ ΜΗΧΑΝΟΛΟΓΩΝ | ΠΡΟΕΔΡΟΣ |
| **2** | ΚΩΝΣΤΑΝΤΙΝΟΣ | ΣΦΥΡΗΣ | ΜΟΝΙΜΟΣ | ΠΕ ΠΛΗΡΟΦΟΡΙΚΗΣ | ΜΕΛΟΣ |
| **3** | ΑΓΓΕΛΙΚΗ | ΑΓΓΕΛΟΠΟΥΛΟΥ | ΜΟΝΙΜΗ | ΠΕ/ΠΟΛΙΤΙΚΩΝ ΜΗΧΑΝΙΚΩΝ | ΜΕΛΟΣ |

|  |  |  |  |  |  |
| --- | --- | --- | --- | --- | --- |
| **ΑΝΑΠΛΗΡΩΜΑΤΙΚΑ ΜΕΛΗ** | | | | | |
| **Α/Α** | **ΟΝΟΜΑ** | **ΕΠΩΝΥΜΟ** | **ΜΟΝΙΜΟΣ/ΙΔΑΧ/ ΙΔΟΧ** | **ΚΛΑΔΟΣ/ ΕΙΔΙΚΟΤΗΤΑ** | **ΙΔΙΟΤΗΤΑ** |
| 1 | ΠΑΝΑΓΙΩΤΑ | ΑΝΑΣΤΑΣΙΟΥ | ΜΟΝΙΜΟΣ | ΠΕ/ΔΙΟΙΚΗΤΙΚΟΥ-ΟΙΚΟΝΟΜΙΚΟΥ | ΑΝΑΠΛ. ΠΡΟΕΔΡΟΥ |
| 2 | ΙΩΑΝΝΗΣ | ΤΣΙΝΟΠΟΥΛΟΣ | ΜΟΝΙΜΟΣ | ΠΕ/ΔΙΟΙΚΗΤΙΚΟΥ-ΟΙΚΟΝΟΜΙΚΟΥ | ΑΝΑΠΛ. ΜΕΛΟΣ |
| **3** | ΧΑΡΑΛΑΜΠΟΣ | ΣΑΝΙΔΑΣ | ΜΟΝΙΜΟΣ | ΤΕ/ΤΕΧΝΟΛΟΓΩΝ ΤΟΠΟΓΡΑΦΩΝ | ΑΝΑΠΛ. ΜΕΛΟΣ |

**Η παρούσα απόφαση πήρε αριθμό 329/2020.**

Αφού συντάχθηκε το πρακτικό αυτό, υπογράφεται ως ακολούθως:

**Ο ΠΡΟΕΔΡΟΣ**

**ΙΩΑΝΝΗΣ Δ. ΤΑΓΚΑΛΕΓΚΑΣ**

**ΤΑ ΜΕΛΗ**

1. Καλογρηάς Αθανάσιος

2.Δήμου Ιωάννης

3.Καράβα Χρυσοβαλάντου –Βασιλική ΠΙΣΤΟ ΑΠΟΣΠΑΣΜΑ

4.Μερτζάνης Κωνσταντίνος Λιβαδειά 28 -12-2020

5.Καπλάνης Κωνσταντίνος Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

ΔΗΜΑΡΧΟΣ ΛΕΒΑΔΕΩΝ